## Uredba o izmjenama i dopunama Uredbe o unutarnjem ustrojstvu Ministarstva pravosuđa, uprave i lokalne samouprave

### NN 179/2003 (12.11.2003.), Uredba o izmjenama i dopunama Uredbe o unutarnjem ustrojstvu Ministarstva pravosuđa, uprave i lokalne samouprave

# VLADA REPUBLIKE HRVATSKE

2605

Na
temelju članka 60. stavaka 1. i 2. Zakona o sustavu državne uprave (»Narodne
novine«, br. 75/93, 48/99, 15/2000, 127/2000 i 59/2001), Vlada Republike
Hrvatske je na sjednici održanoj 6. studenoga 2003. godine, donijela

## UREDBU

### o izmjenama i dopunama Uredbe o unutarnjem ustrojstvu Ministarstva pravosuĐa, uprave i lokalne samouprave

Članak
1.

U
Uredbi o unutarnjem ustrojstvu Ministarstva pravosuđa, uprave i lokalne
samouprave (»Narodne novine«, br. 70/2001, 4/2002 i 48/2003) u članku 3. iza
točke 12. dodaje se točka 13. koja glasi:

*»13. Sektor upravne
inspekcije«.*

Članak
2.

U
članku 53a. stavak 2. mijenja se i glasi: »Odjele iz stavka 1. ovog članka
imaju kaznionice u Lepoglavi, Glini, Lipovici-Popovači, Turopolju i Požegi u
kojoj se za obavljanje poslova iz djelokruga odjela tretmana ustrojavaju Odjel
tretmana zatvorenica, Odjel tretmana zatvorenika i Odjel tretmana
maloljetničkog zatvora.«

Članak 3.

U članku 53j. iza stavka 2. dodaje se stavak 3. koji
glasi: »Poslove iz stavka 1. ovog članka u Kaznionici u Požegi u odnosu na
zatvorenice obavlja Odjel tretmana zatvorenica, u odnosu na zatvorenike Odjel
tretmana zatvorenika, a u odnosu na maloljetnički zatvor Odjel tretmana
maloljetničkog zatvora.«

Članak 4.

U članku 53l. stavak 2., briše se.

Članak 5.

U članku 53lj. stavku 1. riječi: »i Odsjek
zdravstvene zaštite zatvorenika i zatvorenica ustrojen u Odjelu tretmana
Kaznionice u Požegi«, brišu se, a riječ: »obavljaju« zamjenjuje se riječju:
»obavlja«.

Članak 6.

U članku 53v. dodaje se novi stavak 2. i glasi:

»Za obavljanje poslova Pododsjeka radionica servisa
sa stanicom za tehnički pregled vozila ustrojavaju se sljedeći odjeljci:

1. Odjeljak radionica servisa,

2. Odjeljak stanica za tehnički pregled vozila.«

Članak 7.

Iza
članka 53v. dodaju se novi podnaslovi i članci 53va. i 53vb., koji glase:

»Odjeljak radionica servisa

Članak
53va.

Odjeljak
radionica servisa ustrojen u Pododsjeku radionica servisa sa stanicom za
tehnički pregled vozila u Kaznionici u Valturi obavlja poslove održavanja
vozila, strojeva, uređaja, mehanizacije, servisiranja vozila, te zapošljavanja
i strukovne izobrazbe zatvorenika.

Odjeljak stanica za tehniČki pregled vozila

Članak
53vb.

Odjeljak
stanica za tehnički pregled vozila ustrojen u Podod­sjeku radionica servisa sa
stanicom za tehnički pregled vozila u Kaznionici u Valturi obavlja tehnički
pregled vozila, te zapo­šlja­va­nja i strukovne izobrazbe zatvorenika.«

Članak
8.

U
članku 53aa. u stavku 2. točki 3. naziv: »Odsjek neuropsi­hijatrije« mijenja se
i glasi: »Odsjek neurologije i psihijatrije,«.

U točki
5. naziv: »Odsjek opće medicine« mijenja se i glasi: »Odsjek opće
dijagnostike,«.

Članak
9.

Članci
55. do 58. mijenjaju se i glase:

»Članak
55.

Uprava
za sustav državne uprave i službeničke odnose obav­lja upravne i druge stručne
poslove koji se odnose na sustav i ustrojstvo državne uprave, radnopravna
pitanja zaposlenih u državnoj upravi i tijelima područne (regionalne) i lokalne
samouprave, sustav plaća te ostala pravna pitanja službeničkog sustava,
planiranje i upravljanje kadrovima u državnoj službi, planiranje i organizaciju
stručnog osposobljavanja i usavršavanja te edukaciju zaposlenih u državnoj
upravi, tijelima područne (regionalne) i lokalne samouprave i pravnim osobama s
javnim ovlastima.

Za obavljanje poslova iz djelokruga Uprave
ustrojavaju se sljedeće unutarnje ustrojstvene jedinice:

1) Sektor za službeničke odnose

a) Odjel za pravna pitanja službeničkog sustava

b) Odjel za planiranje i upravljanje kadrovima u
državnoj službi

2)
Sektor za stručno osposobljavanje i usavršavanje

a)
Odjel za planiranje i organizaciju stručnog osposobljavanja i usavršavanja

b)
Centar za stručno osposobljavanje i usavršavanje službenika

3)
Odjel za sustav državne uprave

a)Sektor za službeničke odnose

Članak
56.

Sektor
za službeničke odnose obavlja upravne i druge struč­ne poslove koji se odnose
na radnopravna i statusna pitanja državnih službenika i namještenika te
službenika i namještenika u tijelima područne (regionalne) i lokalne
samouprave, kolektivno pregovaranje, izradu nacrta prijedloga zakona i drugih
propisa iz područja službeničkih odnosa, davanje stručnih mišljenja i
objašnjenja o pitanjima provođenja zakona i drugih propisa iz područja
službeničkih odnosa, provođenje upravnog nadzora, planiranje i razradu politike
zapošljavanja u državnim tijelima, izradu planova (srednjoročnih i dugoročnih)
za zapošljavanje u dr­žavnoj službi u suradnji sa Ministarstvom financija,
definiranje standarda za opis radnog mjesta, osiguravanje primjene standarda
opisa radnog mjesta u svim tijelima te nadzor, izradu standardnog sustava
klasifikacije radnih mjesta, sustav plaća, izradu zaje­d­ničkog sustava
standarda za naknade i nagrade, stručno obra­đivanje pitanja vezano uz primjenu
mjera nagrađivanja, utvr­đi­vanje standarda za postupak prijema u državnu
službu, raspo­ređivanja te razvoja sustava napredovanja u državnoj službi, vo­đenje
središnje evidencije službenika i namještenika te obavlja i druge poslove koji
se odnose na službeničke odnose.

U Sektoru za službeničke odnose ustrojavaju se:

1. Odjel za pravna pitanja službeničkog sustava

2. Odjel za planiranje i upravljanje kadrovima u
državnoj službi

1. Odjel za pravna pitanja sluŽbeniČkog sustava

Članak
57.

Odjel
za pravna pitanja službeničkog sustava obavlja upravne i stručne poslove koji
se odnose na radnopravna i statusna pitanja državnih službenika i namještenika
te službenika i na­mješ­tenika u tijelima područne (regionalne) i lokalne
samouprave, sustav plaća, kolektivno pregovaranje, izradu nacrta prijedloga
zakona i drugih propisa iz područja službeničkih odnosa, davanje stručnih
mišljenja i objašnjenja o pitanjima provođenja za­kona i drugih propisa iz
područja službeničkih odnosa, pro­vođenje upravnog nadzora te obavlja i druge
poslove koji se odnose na pravna pitanja službeničkog sustava.

2. Odjel za planiranje i upravljanje kadrovima u
drŽavnoj sluŽbi

Članak
58.

Odjel
za planiranje i upravljanje kadrovima u državnoj službi obavlja upravne i druge
stručne poslove koji se odnose na planiranje i razradu politike zapošljavanja u
državnim tijelima, izradu planova (srednjoročnih i dugoročnih) za zapošljavanje
u državnoj službi u suradnji sa Ministarstvom financija, definiranje standarda
za opis radnog mjesta, osiguravanje primjene standarda opisa radnog mjesta u
svim tijelima te nadzor, izradu standardnog sustavaklasifikacije radnih
mjesta, izradu zajedničkog sustava standarda za naknade i nagrade, stručno
obrađivanje pitanja vezano uz primjenu mjera nagrađivanja, utvrđivanje
standarda za postupak prijema u državnu službu, raspoređivanja te razvoja
sustava napredovanja u državnoj službi, vođenje središnje evidencije službenika
i namještenika te obavlja i druge poslove koji se odnose na službeničke odnose.

Članak
10.

Iza
članka 58. dodaju se novi članci 58a. do 58d. koji glase:

»b)
Sektor za stručno osposobljavanje i usavršavanje

Članak
58a.

Sektor za stručno osposobljavanje i usavršavanje
obavlja poslove stalnog stručnog usavršavanja i osposobljavanja državnih
službenika i namještenika, kao i službenika i namještenika u tije­lima područne
(regionalne) i lokalne samouprave i pravnim osobama s javnim ovlastima,
surađuje s drugim tijelima državne uprave i tijelima jedinica lokalne i
područne (regionalne) samouprave i pravnim osobama s javnim ovlastima u svezi
definiranja strategije i mjera za razvoj kadrova i planiranja potreba za pro­vođenjem
stručnog usavršavanja i osposobljavanja službenika i namještenika, izrađuje
planove za provođenje stručnog osposob­ljavanja i usavr­šavanja službenika i
namještenika, surađuje sa domaćim i inozemnim institucijama i tijelima na
području stalnog stručnog usavrša­vanja i osposobljavanja službenika i namje­štenika,
vodi evidencije o održanim seminarima za stručno osposobljavanje i
usavršavanje, izdaje povremene stručne publi­kacije za stručno osposobljavanje
i usavršavanje te objavljivanje struč­nih mišljenja u vezi primjene zakona,
brine se za osiguranje sredstava i drugih uvjeta za stalno stručno usavršavanje*,*
izrađuje program stručnog usavršavanja i osposobljavanja službenika i
namještenika, osigurava provedbu stručnog usavršavanja kroz organiziranje
stručnih seminara i drugih oblika stručnog usavršavanja, obavlja
administrativno tehničke poslove za Državnu ispitnu komisiju te pripremu i
organizaciju državnih stručnih ispita, osigurava provedbu trajnih i povremenih
edukacijskih programa te obavlja i druge poslove koji se odnose na stručno
osposobljavanje i usavršavanje državnih službenika i namještenika kao i
službenika i namještenika u tijelima područne (regionalne) i lokalne samouprave
i pravnim osobama s javnim ovlastima.

U
sektoru za stručno osposobljavanje i usavršavanje ustrojavaju se:

1.  Odjel za planiranje i organizaciju stručnog
osposobljavanja i usavršavanja

2.  Centar za stručno osposobljavanje i
usavršavanje službenika

1. Odjel za planiranje i organizaciju struČnog
osposobljavanja i usavrŠavanja

Članak
58b.

Odjel
za planiranje i organizaciju stručnog osposobljavanja i usavršavanja obavlja
upravne i druge stručne poslove koji se odnose na planiranje i organizaciju stalnog
stručnog usavršavanja i osposobljavanja državnih službenika i namještenika, kao
i službenika i namještenika u tijelima područne (regionalne) i lokalne
samouprave i pravnim osobama s javnim ovlastima, surađuje s drugim tijelima
državne uprave i tijelima jedinica lokalne i područne (regionalne) samouprave i
pravnim osobama s javnim ovlastima u svezi definiranja strategije i mjera za
razvoj kadrova i planiranja potreba za provođenjem stručnog usavrša­vanja i
osposobljavanja službenika i namještenika, izrađuje planove za provođenje
stručnog osposobljavanja i usavršavanja službenika i namještenika, surađuje sa
domaćim i inozemnim institucijama i tijelima na području stalnog stručnog
usavršavanja i osposobljavanja službenika i namještenika, vodi evidencije o
održanim seminarima za stručno osposobljavanje i usavršavanje, izdaje povremene
stručne publikacije za stručno osposobljavanje i usavr­šavanje te objavljivanje
stručnih mišljenja u vezi primjene zakona, obavljanje administrativno tehničkih
poslova za Državnu ispitnu komisiju te pripremu i organizaciju državnih
stručnih ispita, brine se za osiguranje sredstava i drugih uvjeta za stalno
stručno usavršavanje te obavlja i druge poslove u svezi planiranja i
organizacije stručnog osposobljavanja i usavršavanja.

2. Centar za struČno osposobljavanje i usavrŠavanje
sluŽbenika

Članak
58c.

Centar
za stručno osposobljavanje i usavršavanje službenika je odjel u sastavu Sektora
za stručno osposobljavanje i usavrša­vanje koji obavlja upravne i druge stručne
poslove koji se odnose na izradu programa stalnog stručnog usavršavanja i
osposobljavanja državnih službenika i namještenika, kao i službenika i
namještenika u tijelima područne (regionalne) i lokalne samouprave i pravnim
osobama s javnim ovlastima, provedbu stručnog usavršavanja kroz organiziranje
stručnih seminara i drugih oblika stručnog usavršavanja, osiguravanje provedbe
trajnih i povremenih edukacijskih programa, te obavlja i druge poslove koji se
odnose na provedbu stručnog osposobljavanja i usavršavanja državnih službenika
i namještenika kao i službenika i namje­šte­nika u tijelima područne
(regionalne) i lokalne samouprave i prav­nim osobama s javnim ovlastima.

c)
Odjel za sustav državne uprave

Članak
58d.

Odjel
za sustav državne uprave obavlja upravne i druge stručne poslove koji se odnose
na sustav, ustrojstvo i razvitak državne uprave i načine povećanja učinkovitog
djelovanja tijela državne uprave, racionalnost i svrhovitost njihovog
ustrojstva; primjenu i izvršavanje zakona i drugih propisa koji se odnose na sustav
i ustrojstvo tijela državne uprave; upravni nadzor nad zakonitošću rada i
postupanja tijela državne uprave, tijela područne (regionalne) i lokalne
samouprave u prenijetim poslovima, te drugih tijela koja imaju javne ovlasti;
davanje stručnih mišljenja i objašnjenja o provedbi zakona i drugih propisa u
vezi ustrojstva i sustava državne uprave; nadzor pravilne primjene zakona i
drugih propisa u vezi ustrojstva i sustava državne uprave; izradu nacrta
prijedloga zakona i drugih propisa; davanje mišljenja na nacrte zakona i drugih
propisa iz drugih upravnih područja u odnosu na sustav i ustrojstvo državne
uprave; pružanje stručne pomoći drugim tijelima pri izradi prijedloge propisa
kojima se uređuje unutarnje ustrojstvo tijela državne uprave i davanje mišljenja
na iste; praćenje stanja i predlaganje mjera za unapređenje ustrojstva državne
uprave te obavlja i druge stručne poslove koji se odnose na sustav i ustrojstvo
državne uprave.«

Članak
11.

Iza
članka 64. dodaje se novi podnaslov i novi članci 64a. do 64c. koji glase:

*»13. Sektor upravne
inspekcije*

Članak
64a.

Sektor
upravne inspekcije obavlja poslove upravne inspekcije u primjeni zakona i
drugih propisa o ustrojstvu, djelokrugu i načinu rada tijela državne uprave i
drugih državnih tijela, tijela jedinica lokalne samouprave i jedinica područne
(regionalne) samouprave; nadzor u provedbi zakona i drugih propisa o državnim
službenicima i namještenicima, o službenicima i namještenicima u tijelima
jedinica lokalne i područne (regionalne) samouprave; nadzor u provedbi općeg
upravnog postupka, posebnih postupaka te uredskog poslovanja u tijelima državne
uprave i tijelima jedinica lokalne i područne (regionalne) samouprave i pravnih
osoba s javnim ovlastima te obavlja i druge upravne i stručne poslove koji su
posebnim zakonima i drugim propisima stavljeni u djelokrug upravne inspekcije.

U
sektoru upravne inspekcije ustrojavaju se:

a)  Odjel za inspekciju državne uprave

b)  Odjel za inspekciju lokalne i područne
(regionalne) samouprave

A) Odjel za
inspekciju drŽavne uprave

Članak
64b.

Odjel
za inspekciju državne uprave obavlja poslove upravne inspekcije u primjeni
zakona i drugih propisa o ustrojstvu, djelokrugu i načinu rada tijela državne
uprave i drugih državnih tijela, nadzor u provedbi zakona i drugih propisa o državnim
službenicima i namještenicima, nadzor u provedbi općeg upravnog postupka,
posebnih postupaka te uredskog poslovanja u tijelima državne uprave, drugim
državnim tijelima i pravnim osobama s javnim ovlastima te obavlja i druge
upravne i stručne poslove koji su posebnim zakonima i drugim propisima
stavljeni u djelokrug upravne inspekcije.

b) Odjel za inspekciju lokalne i
podruČne (regionalne) samouprave

Članak 64c.

Odjel za inspekciju lokalne i područne (regionalne)
samouprave obavlja poslove upravne inspekcije u primjeni zakona i drugih
propisa o ustrojstvu, djelokrugu i načinu rada tijela jedinica lokalne
samouprave i jedinica područne (regionalne) samouprave, nadzor u provedbi
zakona i drugih propisa o službenicima i namještenicima u tijelima jedinica
lokalne i područne (regionalne) samouprave, nadzor u provedbi općeg upravnog
postupka, posebnih postupaka te uredskog poslovanja u tijelima jedinica lokalne
i područne (regionalne) samouprave te obavlja i druge upravne i stručne poslove
koji su posebnim zakonima i drugim propisima stavljeni u djelokrug upravne
inspekcije.«

Članak 12.

U članku 65. iza stavka 5. dodaju se novi stavci 6. i
7. koji glase:

»Radom sektora upravljaju načelnici sektora.

Radom Centra za stručno osposobljavanje i
usavršavanje službenika upravlja voditelj s položajem načelnika odjela.«

Članak 13.

U tabelarnom prikazu okvirnog broja državnih
službenika i namještenika, koji je sastavni dio ove Uredbe a koji se ne
objavljuje u »Narodnim novinama« mijenja se okvirni broj državnih službenika i
namještenika potrebnih za obavljanje poslova iz djelokruga Ministarstva.

Novi okvirni broj potrebnih državnih službenika i
namje­šte­nika daje se u tablici iz stavka 1. ovoga članka.

Članak 14.

Ministar pravosuđa, uprave i lokalne samouprave
uskladit će Pravilnik o unutarnjem redu Ministarstva pravosuđa, uprave i
lokalne samouprave s odredbama ove Uredbe u roku od 30 dana od dana njezina
stupanja na snagu.

Članak 15.

Ova Uredba stupa na snagu danom objave u »Narodnim
novinama«.

Klasa: 023-03/03-01/02

Urbroj: 5030109-03-6

Zagreb, 6. studenoga 2003.

Predsjednik
**Ivica Račan,** v. r.

Uredba, NN 179/2003-2605